**Ninsori îndrăgostite**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea asta îmi dă foc

cu chibrituri de zăpadă

ce ninsori mai am în stoc

de ard toate or să cadă

Ce chibrituri de zăpadă

fulgii sar parcă-s scântei

ochii ce-au uitat să vadă

visează Doamne femei

Fulgii sar parcă-s scântei

ce ninsori mai am în stoc

numeri stele câte vrei

noaptea asta le-a dat foc

Cu chibrituri de zăpadă

aprind noaptea să te vadă

Costel Zăgan, CEZEISME II